Terug by die werk ná 'wittes moet opgekap word' | Maroela Media
Velaphi Khumalo gaan strafregtelik vervolg word deur die Suid-Afrikaanse Menseregtekommissie (MRK), het Gail Smith, woordvoerder van die MRK, gesê.
Die kommissie het "alle individuele klagtes saamgevoeg" en gaan Khumalo voor die gelykheidshof daag. Verskeie mense en instansies het klagte teen Khumalo by die MRK ingedien.
Maroela Media het vroeër berig 'n klag van crimen injuria is teen Khumalo ingedien nadat hy op sy Facebook-profiel gesê het wit mense "verdien om soos die Jode opgekap en doodgemaak te word" en hy wil Suid-Afrika "reinig van alle witmense soos Hitler met die Jode gemaak het".
Khumalo is in Januarie as werknemer van die departement van sport, kuns, kultuur en ontspanning geskors. Nomazwe Ntlokwana, woordvoerder van die departement van sport, kuns, kultuur en ontspanning het egter intussen aan Maroela Media bevestig Khumalo werk weer as 'n sportbemarkingsbeampte by die departement.
"Hy is onderwerp aan 'n interne dissiplinêre verhoor," het Ntlokwana gesê en bygevoeg hy het skuld beken en het daarom net 'n finale waarskuwing ontvang.
"Die departement is nie tans bewus daarvan, of is nog nie in kennis gestel dat die MRK Khumalo voor die hof wil daag nie," het Ntlokwana gesê.
Dis verregaande. Enige mens van enige ras moet summier van haatspraak en die aanhutsing van geweld aangekla word as hy sulke goed kwytraak. Daar kan nie 'n toekoms gebou word in 'n samelewing waarin enige iemand toegelaat word om so iets teenoor 'n ander uit te spreek nie.
En hy sal niks oorkom nie want hy is swart en die verbod op haatspraak is net beperk tot wittes. Dis proudly South Africa.
Ons kan se en doen by ons werk maar kom niks oor dis lekker
ja nee solank jou vel swart is kan jy se en maak soos jy wil dis SHARP!!!
Nic my mens jy is reg. Maar ek het Siener Van Rensburg se boek gelees en ek wil net se voor in die wapad brand n lig. Weet net nie hoe ver nie. Ha ha